মানববন্ধনে শিক্ষার্থীরা বলেন, শ্যামলের হত্যাকারীরা জামিনে মুক্তি পেয়ে মামলা তুলে নেওয়ার জন্য তাঁর পরিবারকে হুমকি-ধামকি দিয়ে যাচ্ছে। হত্যাকারীরা বিভিন্ন মহলের আশ্রয়-প্রশ্রয় নিয়ে প্রকাশ্যে অবাধে চলাফেরা করছে। শ্যামলকে হত্যার ঘটনায় পলিটেকনিক ইন্সটিটিউটের যে কয়জন শিক্ষার্থীদের নাম এসেছে তাঁদেরকে বহিস্কারের জন্য সাধারণ শিক্ষার্থীরা কলেজ কর্তৃপক্ষকে বারবার দাবি জানানোর পরেও তাদের বহিস্কার করা হয়নি। এখনও তারা কলেজ ক্যাম্পাসে ত্রাস সৃষ্টি করে যাচ্ছে। দ্রুত শ্যামল হত্যা মামলার বিচার সম্পন্ন করে আসামিদের দৃষ্টান্তুমূলক শাস্তি দেওয়ার দাবি জানান শিক্ষার্থীরা।